Наставно научном већу

Филозофског факултета Универзитета у Београду

**ИЗВЕШТАЈ**

**о испуњености услова за избор Власте Сикимић у звање истраживача сарадника**

На предлог Кадровске комисије, Наставно-научно веће Филозофског факултета у Београду је на седници одржаној 21.12.2017. године донело одлуку да се покрене поступак за избор **Власте Сикимић** у звање истраживача сарадника. На истој седници Веће је формирало Комисију за припрему извештаја о кандидату и спровођење поступка избора у саставу: ванр. проф. др Слободан Перовић, ред. проф. др Драго Ђурић и доц. др Милош Аџић.

На основу увида у конкурсну документацију и анализе научних радова кандидата, Комисија подноси следећи ИЗВЕШТАЈ са **закључним предлогом да се Власта Сикимић изабере у звање истраживача сарадника**.

Власта Сикимић је 2011. године завршила основне студије филозофије на Филозофском факултету у Београду уз Похвалу за изузетан успех током студирања од стране Филозофског факултета. Након тога, 2013. године, завршила је истраживачке Мастер студије у Амстердаму, где је била добитница Хајгенс стипендије за интернационалне таленте Министарства просвете, културе и науке Краљевине Холандије. У Амстердаму је одбранила тезу под насловом *Towards a Proof-Theoretic Semantics for Dynamic Logics*.

Докторске студије филозофије на Филозофском факултету у Београду уписала је 2013. године. До сада је положила све предвиђене испите и одбранила предлог теме докторске дисертације под насловом *Оптимизација закључивања у науци: приступ заснован на подацима.* Школске 2014/2015, као и текуће 2017/2018 је ангажована у настави на Филозофском факултету.

Објавила је укупно девет научних радова. Коауторка је четири рада у међународним часописима, међу којима су и следећи радови: *Optimal Research Team Composition: Data Envelopment Analysis of Fermilab Experiments* (са Слободаном Перовићем, Сандром Радовановићем и Андреом Бербер), *A Multi-type Display Calculus for Dynamic Epistemic Logic* (са Сабином Фрителом, Ђузепе Греком, Александер Курцом и Алесандром Палмиђано), *A Proof-Theoretic Semantic Analysis of Dynamic Epistemic Logic* (са Сабином Фрителом, Ђузепе Греком, Александер Курцом и Алесандром Палмиђано). Ауторка и коауторка је пет радова у националнм часописима, међу којима су самостални радови под насловом *A Formal Solution to a Paradox of Democracy* у часопису *Тheoria*, као и рад *Interdisciplinarity in Contemporary Philosophy: the Case of Social Epistemology* објављену зборнику *Друштвене науке пред изазовима савременог друштва*, Универзитета у Нишу. Излагала је на следећим међународним конференцијама: Девети европски конгрес аналитичке филозофије (Универзитет Лудвиг Максимилијан у Минхену), Састанак нордијске мреже у филозофији науке 2017 (Универзитет у Копенхагену), Снага аргумената 2016 (Рур Универзитет у Бохуму), Филозофија научног експеримента 5 (Универзитет у Београду), Нисун 2016 (Универзитет у Нишу), Софија 2015 и 2014 (Универзитет у Салзбургу), Постдипломска конференција из теоријске филозофије (Радбод Универзитет у Најмегену), итд.

Током докторских студија имала је истраживачки боравак на Еберхард Карлс Универзитету у Тибингену стипендиран од стране Немачке службе за академску размену (ДААД). Ко-организoвала је међународу конференцију Формални модели научног истраживањакоја је одржана на Рур Универзитету у Бохуму. Такође је била ко-организаторка Друге београдске постдипломске конференције из аналитичке филозофије и логике, Симпозијума из теорије доказа, Панела из филозофије науке, Београдског семинара за аналитичку филозофију и логику на Универзитету у Београду, итд.

Имајући све ово у виду, сматрамо да докторанткиња **Власта Сикимић** у потпуности испуњава услове за избор у истраживачко звање истраживач-сарадник, за ужу научну област *филозофија* (у области друштвено-хуманистичких наука) и предлажемо Наставно-научном већу да је изабере у истраживачко звање **истраживач- сарадник.**

Београд, 20.12.2017. године

Чланови комисије:

Ванр. проф. др Слободан Перовић

Ред. проф. др Драго Ђурић

Доц. др Милош Аџић